Aprill 2011

Aprill 2011, kroonika

2011. aasta aprill algas reedel ja lõppes 30 ööpäeva pärast laupäeval.

1. aprill

 Afganistani põhjaosas Mazār-e Sharīfis tapeti ÜRO hoones protestiks USA-s toimunud koraanipõletamise vastu vähemalt 12 inimest, sealhulgas vähemalt kaheksa välismaalastest ÜRO töötajat.
 FIFA ja UEFA peatasid Bosnia ja Hertsegoviina jalgpalliliidu kuuluvuse ning keelasid tal osaluse rahvusvahelises jalgpallielus, sest riigi alaliit ei soostunud täitma talle tehtud ettekirjutusi. 
 Jeemeni pealinnas Şan‘ā's nõudsid sajad tuhanded inimesed president ‘Alī ‘Abdullāh Sāliḩi tagasiastumist. 
 Kreeka vetes Kreeta saare lähedal leidis aset 5,9-magnituudilise maavärin, mille epitsenter oli Irákleiost 120 kilomeetri kaugusel.
 Kuveidi emiir Şabāḩ IV al-Aḩmad al-Jābir aş-Şabāḩ kiitis heaks peaminister Nāşir Muḩammad al-Aḩmad aş-Şabāḩi lahkumispalve, kuid palus tal uue kabineti moodustamiseni ametisse jääda.
 Norra valitsus esitas parlamendile ettepaneku müüa riigi 14,3-protsendiline osalus lennufirmas SAS Group.
 Prantsuse Polüneesia presidendina astus ametisse Oscar Temaru.
 San Marinos astusid ametisse kaptenregendid Maria Luisa Berti ja Filippo Tamagnini.

2. aprill

 Hispaania peaminister José Luis Rodríguez Zapatero teatas, et ei kavatse 2012. aasta parlamendivalimistel enam kandideerida.
 Nigeerias toimuma pidanud parlamendivalimised lükati kahe päeva võrra edasi, sest valimissedelid ei jõudnud jaoskondadesse.
 Tšiili põhjaosas leidis aset 5,9-magnituudine maavärin, mille epitsenter oli umbes 135 kilomeetri kaugusel Iquique linnast kirdes. 
 Põhja-Iirimaal Omagh' linnas sai auto alla pandud pommi plahvatuse tagajärjel surma autosse istunud politseinik.
 Eesti suursaadik Ameerika Ühendriikides Väino Reinart ja peakonsul New Yorgis Jaanus Kirikmäe avasid Eesti aukonsulaadi Arizona osariigis Phoenixi lähedal Scottsdale'is. Eesti aukonsul Arizonas on Michael Corey Chan.

3. aprill

 Air France'i lend 447: Prantsusmaa uurijad teatasid, et on leidnud 2009. aastal Rio de Janeirost Pariisi teel olnud Atlandi ookeani kukkunud Air France'i reisilennuki vraki asukoha.
 Andorras toimusid parlamendivalimised. Valimised võitis opositsiooniline paremtsentristlik partei Demokraadid Andorra Eest.
 Kasahstanis toimusid presidendivalimised. Esialgsetel andmetel sai ametis olev president Nursultan Nazarbajev 95,5 protsenti häältest ja valiti tagasi neljandaks ametiajaks.
 Mali peaministrina astus ametisse Mariam Kaïdama Sidibé Cissé.
 Pakistani keskosas Dera Ghāzi Khānis hukkus sufistide pühamus Ţālebāni korraldatud enesetapurünnakus vähemalt 40 inimest ja üle saja sai vigastada.
 Saksamaa välisminister ja Vaba Demokraatliku Partei esimees Guido Westerwelle teatas, et ei kandideeri mais peetaval parteikongressil enam partei esimeheks.
 Süüria president Bashār al-Asad palus senisel põllumajandusministril ‘Ādil Safaril moodustada uue valitsuse.
 Palamusel anti Ott Sepale üle Oskar Lutsu huumoripreemia.

4. aprill

 Ameerika Ühendriikide president Barack Obama teatas, et kandideerib 2012. aasta presidendivalimistel teiseks ametiajaks.
 Haiti ametiisikud teatasid, et kinnitamata andmetel võitis presidendivalimised muusik Michel Martelly, kes sai 20. märtsil peetud teises voorus rohkem hääli kui endise presidendi abikaasa Mirlande Manigat.
 Indoneesias leidis aset 6,7-magnituudine maavärin, mille epitsenter oli 277 km Jaava saarest lõunas. 
 Kongo Demokraatliku Vabariigi pealinna Kinshasa lennuväljal purunes maandumisel ÜRO lennuk Bombardier CRJ-300. Selle pardal olnud 33 inimesest hukkus 32.
 Nepali lääneosa tabas 5,4-magnituudine maavärin, mille epitsenter oli India piiri ääres.
 Toompeal pidas oma esimese istungi XII Riigikogu. Riigikogu esimeheks valiti Isamaa ja Res Publica Liidu liige Ene Ergma ning aseesimeesteks reformierakondlane Laine Randjärv ja keskerakondlane Jüri Ratas. 
 Eesti Reformierakond ja Isamaa ja Res Publica Liit allkirjastasid koalitsioonileppe.
 Eesti president Toomas Hendrik Ilves kirjutas alla otsusele määrata Andrus Ansip peaministri kandidaadiks ja tegi talle ülesandeks uue valitsuse moodustamise.
 Ameerika Ühendriikide kontsern Molycorp ostis 89 miljoni USA dollariga 90 protsenti Silmet Grupi aktsiatest. Senine omanik Tiit Vähi säilitas 10-protsendilise osaluse.

5. aprill

 Kasahstanist Bajkongõri kosmodroomilt startis Rahvusvahelise kosmosejaama suunas Venemaa kosmoseaparaat Sojuz-21, mille lend on pühendatud 50 aasta möödumisele Juri Gagarini lennust.
 Kuveidi emiir Şabāḩ IV al-Aḩmad al-Jābir aş-Şabāḩ nimetas tagasiastunud peaministri Nāşir Muḩammad al-Aḩmad aş-Şabāḩi uuesti ametisse.
 Liibüa uueks välisministriks sai ‘Abd al-‘Āţī al-‘Ubaydī. 
 Saksamaa Vaba Demokraatlik Partei valis mais toimuvaks parteikongressiks ainsaks partei esimehe kandidaadiks tervishoiuministri Philipp Rösleri. 
 Eesti suursaadik Austrias Eve-Külli Kala ning välisministeeriumi juriidiliste ja konsulaarküsimuste asekantsler Lauri Bambus avasid Eesti aukonsulaadi Linzis. Eesti uus aukonsul on Klaus Schmied.

6. aprill

 Elevandiluuranniku presidendiks valitud Alassane Ouattara väed piirasid ümber presidendipalee Abidjanis. Laurent Gbagbo varjus keldrikorrusele ega nõustunud läbi rääkima.
 Itaaliale kuuluva Lampedusa saare lähedal läks kummuli laev, mille pardal oli üle 200 mitmest Aafrika riigist pärit põgeniku. Päästeti esialgsetel andmetel 51 inimest.
 Kosovo valitsuse ja opositsiooni esindajad jõudsid kokkuleppele, et presidendikandidaadiks esitatakse riigi politseijuhi asetäitja Atifete Jahjaga.
 Portugali peaminister José Sócrates teatas, et riik kavatseb paluda Euroopa Liidult kriisiabi. 
 Rahvusvaheline Olümpiakomitee otsustas, et 2014. aasta Sotši taliolümpiamängudel on kavas uute aladena naiste suusahüpped, laskesuusatamise segateatesõit, iluuisutamise ja kelgutamise meeskonnavõistlus ning vigursuusatamise rennisõit. 
 Rootsi keskpank teatas, et aastatel 2014–2015 käibesse lastavad rahatähed kujutavad Dag Hammarskjöldi, Birgit Nilssonit, Ingmar Bergmani, Greta Garbot, Evert Taube'i ja Astrid Lindgreni.
 Venemaa sõlmis Afganistaniga leppe 21 transpordihelikopteri MI-17 tarnimiseks.
 Eestis astus ametisse Andrus Ansipi kolmas valitsus. Valitsusse kuuluvad peaminister Andrus Ansip, haridus- ja teadusminister Jaak Aaviksoo, justiitsminister Kristen Michal, kaitseminister Mart Laar, keskkonnaminister Keit Pentus, kultuuriminister Rein Lang, majandus- ja kommunikatsiooniminister Juhan Parts, põllumajandusminister Helir-Valdor Seeder, rahandusminister Jürgen Ligi, regionaalminister Siim Valmar Kiisler, siseminister Ken-Marti Vaher, sotsiaalminister Hanno Pevkur ja välisminister Urmas Paet.
 Reformierakonna peasekretäriks nimetati Martin Kukk.

7. aprill

 Brasiilias Rio de Janeiros tulistas koolimajja tunginud mees surnuks 12 inimest. 
 Jaapanis Honshū saare põhjaosa ranniku lähedal leidis aset 7,1-magnituudine maavärin, mille epitsenter oli 66 km Sendaist idas. Hukkus vähemalt neli inimest ja üle 140 sai vigastada.
 Kosovo parlament valis presidendiks Atifete Jahjaga, kes astus kohe ka ametisse.
 Mehhikos Veracruzi osariigi lõunaosas leidis aset 6,5-magnituudine maavärin, mille epitsenter oli 91 km Coatzacoalcosest lõunas.
 Nigeris astus ametisse president Mahamadou Issoufou. Ta nimetas peaministriks Brigi Rafini.
 Eesti suursaadik Rootsis Jaak Jõerüüt andis kuningas Carl XVI Gustafile üle oma volikirja. 
 Eesti Päevalehe peatoimetajaks sai Vallo Toomet.
 Eesti Suusaliit teatas, et jaanuaris suusataja Andrus Veerpalult võetud dopinguproovist leiti lubatust suurem kogus kasvuhormooni.
 Kuressaare linnavolikogu valis linnapeaks reformierakondlase Mati Mäetalu.

8. aprill

 Djiboutis toimusid presidendivalimised. Ametis olev president Ismail Omar Guelleh valiti umbes 80 protsendiga häältest ametisse tagasi.
 Kasahstanis vannutati president Nursultan Nazarbajev ametisse neljandaks ametiajaks.
 Montserrati kubernerina astus ametisse Adrian Davis.
 Eesti president Toomas Hendrik Ilves alustas kahepäevast visiiti Ameerika Ühendriikides.

9. aprill

 Hollandi lääneosas Alphen aan den Rijnis tappis ostukeskuses tule avanud mees kuus inimest ja iseenda.
 Islandil toimus rahvahääletus selle üle, kas riik peaks hüvitama Suurbritanniale ja Hollandile pankrotistunud Icesave'i hoiustajatele makstud kompensatsioonid. Rahvas oli hüvitamise vastu.
 Nigeerias toimusid parlamendivalimised.

10. aprill

 Liibüasse saabus Aafrika Liidu riigipeade delegatsioon, kuhu kuulub LAV-i president Jacob Zuma Mali president Amadou Toumani Touré, Kongo Vabariigi president Denis Sassou-Nguesso, Uganda president Yoweri Museveni ja Mauritaania president Mohamed Ould Abdel Aziz, et vahendada rahuläbirääkimisi.
 Peruus toimusid üldvalimised. Presidendivalimistel said enim hääli endine armeeohvitser Ollanta Humala ja endise presidendi Alberto Fujimori tütar Keiko Fujimori, kes on vastamisi 5. juunil peetavas teises voorus. 
 Poolas mälestati aasta tagasi toimunud Smolenski lennuõnnetuses hukkunuid.
 Eestis kogunesid eri kohtades sajad inimesed, et avaldada toetust dopingu kasutamises süüdistatavale Andrus Veerpalule.

11. aprill

 Ameerika Ühendriikide Massachusettsi osariigi endine kuberner Mitt Romney teatas, et kandideerib 2012. aasta valimistel Vabariikliku Partei presidendikandidaadiks. 
 Elevandiluuranniku rahvusvaheliselt tunnustatud presidendi Alassane Ouattara väed vangistasid ennast presidendiks pidava Laurent Gbagbo. 
 Jaapani kirdeosas leidis aset 7,1-magnituudine maavärin, mille epitsenter oli Fukushima prefektuuris umbes 30 km Iwakist läänes.
 Liibüa mässulised lükkasid tagasi Aafrika Liidu rahuplaani, sest see ei näinud ette Mu‘ammar al-Qadhdhāfī võimust loobumist.
 Prantsusmaal jõustus burqa‘ ja niqāb'i kandmise keeld.
 Valgevene pealinna Minski metroo Oktjabrskaja metroojaamas plahvatas ooteplatvormil olnud lõhkekeha. Hukkus vähemalt 12 ja sai vigastada üle saja inimese.
 Venemaal Dagestanis Tsunta rajoonis hukkus kokkupõrkes mässulistega kolm politseinikku.

12. aprill

 Eestisse saabus kahepäevasele riigivisiidile Rumeenia president Traian Băsescu.
 Eesti Rahvusringhäälingu Raadioteater andis Tõnu Ojale üle näitlejaauhinna rolli eest Martin Alguse kuuldemängus "Laviin".

13. aprill

 Eesti Riigikogu kiitis heaks põhiseaduse muudatuse, millega allutatakse kaitsevägi täitevvõimule.
 Riigikogu juhatus teatas, et presidendivalimiste esimene hääletusvoor riigikogus toimub 29. augustil 2011 ning vajaduse korral teine ja kolmas hääletusvoor 30. augustil.
 Eesti suursaadik Saksamaal Mart Laanemäe avas aukonsulaadi Kielis. Eesti aukonsul Kielis on Klaus-Hinrich Vater.

14. aprill

 Armeenia valitsus otsustas riigi üldhariduskoolide programmi lülitada eraldi õppeainena male.
 Keskerakonna juhatuse liige Kalle Laanet esitas avalduse juhatusest lahkumiseks. Tema asemel saab juhatuse liikmeks Andres Vään. 
 Eesti Post andis välja rahvarõivaste sarjas kaks 0,35-eurose nimiväärtusega postmarki – Jõelähtme ja Rapla rahvarõivad. Postmargid kujundas Mari Kaarma.

15. aprill

 Burkina Fasos astus tagasi peaminister Tertius Zongo valitsus. 
 Haagi Rahvusvaheline Kohus mõistis endise Horvaatia kindrali Ante Gotovina sõjakuritegude eest 24 aastaks vangi.
 Makedoonia parlament otsustas korraldada 5. juunil 2011 ennetähtaegsed parlamendivalimised.
 Tšiili ametiisikud teatasid, et endise presidendi Salvador Allende surnukeha kaevatakse mais üles, et selgitada tema surma põhjus.
 Tallinna saabus Nobeli kirjandusauhinna laureaat Herta Müller.

16. aprill

 Nigeerias toimusid presidendivalimised. Valimised võitis ametis olev president Goodluck Jonathan, kes sai 58,9 protsenti häältest.

17. aprill

 Beninis toimusid parlamendivalimised.
 Soomes toimusid parlamendivalimised. Rahvuslik Koonderakond sai 200-liikmelises Eduskunnas 44 kohta, Soome Sotsiaaldemokraatlik Partei 42 kohta, valimiste suurim tõusja Põlissoomlased 39 kohta, Soome Keskerakond 35, Vasakliit 14, Roheline Liit 10, Rootsi Rrahvapartei 9, Kristlikud Demokraadid 6 kohta ja Ahvenamaa esindaja 1 koha.
 Euroopa Liit ja USA leppisid kokku ühise küberõppuse korraldamises.

18. aprill

 Burkina Faso peaministrina astus ametisse Luc-Adolphe Tiao.
 Uus-Meremaal leidis aset 6,6-magnituudine maavärin, mille epitsenter oli Aucklandist umbes 550 kilomeetri kaugusel idas. 
 Eestis alustas kahepäevast visiiti Belgia peaminister Yves Leterme.

19. aprill

 Kuuba kauaaegne liider Fidel Castro astus tagasi Kuuba Kommunistliku Partei esimese sekretäri ametikohalt. Tema asemele nimetati Raúl Castro. 
 Kuuba ametiisikud teatasid otsusest lubada esmakordselt inimestel eluaset osta ja müüa.
 Naiskogu Kadri liikmed ja sotsiaaldemokraatidest parlamendiliikmed kogunesid Tallinnas Tammsaare parki meeleavaldusele, et juhtida tähelepanu Eestis valitsevale meeste ja naiste suurele palgalõhele.

20. aprill

 Süüria president Bashār al-Asad teatas, et riigis 48 aastat kehtinud eriolukord on tühistatud. 
 Eestisse saabus riigivisiidile Kasahstani president Nursultan Nazarbajev.

21. aprill

 Bangladeshi idaosas Meghna jõel umbes 90 km kaugusel Dhakast toimunud laevaõnnetuse tagajärjel uppus vähemalt 26 inimest, peamiselt naised ja lapsed.
 Egiptuse kohus otsustas, et endise presidendi Ḩusnī Mubāraki nimi tuleb eemaldada kõigist avalikest kohtadest.
 Jaapani idaosa raputas 6,1-magnituudine maavärin. 
 Võru linnapeaks valiti Jüri Kaver.

22. aprill

 Süürias avas politsei tule mitmes linnas toimunud valitsusvastastel meeleavaldustel osalenute pihta. Hukkus vähemalt 88 inimest.
 Tai ja Kambodža vaidlusalasel piiril puhkenud tulevahetuses hukkus vähemalt kuus inimest.

23. aprill

 Jeemeni president ‘Alī ‘Abdullāh Sāliḩ kiitis heaks plaani, mille kohaselt ta loovutab kuu aja jooksul võimu asepresidendi moodustatud üleminekuorganile, kes korraldab presidendivalimised. Opositsioon nõustus lõpetama meeleavaldused ja loobus plaanist president võimalike kuritegude eest vastutusele võtta.
 Saalomoni saari tabas 6,9-magnituudine maavärin, mille epitsenter oli 171 kilomeetri kaugusel pealinnast Honiarast kagus.

24. aprill

 Indoneesia Sulawesi saare kaguosa tabas 6,2-magnituudine maavärin, mille epitsenter oli 55 km kaugusel Kendarist kagus. Maavärin purustas hooneid.
 Vanuatu parlament avaldas umbusaldust peaminister Sato Kilmanile. Uueks peaministriks sai Serge Vohor.

25. aprill

 Hiina pealinnas Pekingis Daxingis hukkus neljakorruselise maja põlengus vähemalt 17 inimest ja üle 20 sai vigastada.
 Kongo Demokraatlikus Vabariigis Kivu järvel uppus Bukavu linna teel olnud laev; hukkus vähemalt 72 inimest.
 Venemaa pealinnas Moskvas algasid 1. maini kestvad iluuisutamise maailmameistrivõistlused.
 Eesti abituriendid kirjutasid lõpukirjandit.

26. aprill

 Ameerika Ühendriikide Kongressi liige Ron Paul teatas, et kavatseb kandideerida Vabariikliku Partei presidendikandidaadiks.
 Ameerika Ühendriikide endine president Jimmy Carter, Soome endine president Martti Ahtisaari, Iirimaa endine president Mary Robinson ja Norra endine peaminister Gro Harlem Brundtland alustasid visiiti Põhja-Koreas, et pidada tuumakõnelusi.
 Belgias möödus peaminister Yves Leterme tagasiastumisest aasta, mille jooksul pole suudetud uut valitsust moodustada. 
 Prantsusmaa president Nicolas Sarkozy ja Itaalia peaminister Silvio Berlusconi kohtusid, et arutada Schengeni viisaruumi poliitikat Aafrika põgenike suhtes. 
 Ukrainas mälestati 25 aastat tagasi toimunud Tšornobõli katastroofi ohvreid.
 Eesti president Toomas Hendrik Ilves võttis vastu Süüria suursaadiku Fārūq Ţaha, Iraagi suursaadiku ʻAbd al-Karīm Tūmā Mahdī Ka‘abi, Sambia suursaadiku Anne Luzongo Mtamboh' ja Katari suursaadiku Hādī an-Nāşir Manşūr al-Hājrī volikirjad.
 President Toomas Hendrik Ilves nimetas Eesti suursaadiku Türgis ja Aserbaidžaanis Aivo Orava ühtlasi suursaadikuks Liibanonis. Suursaadik resideerib Ankaras. 
 EasyJet alustas regulaarlende Tallinna ja Liverpooli vahel. 
 Tallinna Nõmme linnaosa vanemaks riigikokku valitud Rainer Vakra asemel esitati senine Tallinna Laste Turvakeskuse juhataja Erki Korp.

27. aprill

 Afganistanis Kabuli lennuvälja õhuväe väljaõppekeskuses tappis afgaani piloot kaheksa USA sõdurit ja ühe tsiviilisiku.
 Ameerika Ühendriikides Alabama, Arkansase, Georgia, Mississippi, Põhja-Carolina, Tennessee ja Virginia osariigis aset leidnud tornaadode tagajärjel hukkus vähemalt 334 inimest.
 Türgi peaminister Recep Tayyip Erdoğan teatas, et Bosporuse väina kõrvale rajatakse 2023. aastaks umbes 40 km pikkune ja 150 meetri laiune kanal.
 Tartus taasavati renoveeritud Tartu tähetorn.
 Eesti Toiduainetööstuse Liidu korraldatud konkursi "Eesti parim toiduaine 2011" võitis Leiburi Saib.

28. aprill

 Ameerika Ühendriikide president Barack Obama nimetas senise Luure Keskagentuuri direktori Leon Panetta kaitseministriks ja David Petraeuse Luure Keskagentuuri juhiks.
 Marokos Marrakechis hukkus kohvikus toimunud pommiplahvatuse tagajärjel vähemalt 15 inimest, nende seas 10 välismaalast.
 Valga keskraamatukogu ja linnavalitsus andsid August Gailiti nimelise novelliauhinna Nipernaadi kuju Mehis Heinsaarele novelli "Kui Herman õitseb" eest.

29. aprill

 Egiptuse keskosas Banī Suwayfi kubernerkonnas Niiluse jõel läks ümber laev, uppus vähemalt 43 inimest. 
 Slovakkias Bratislavas ja Košices algasid 15. maini kestvad 2011. aasta jäähoki maailmameistrivõistlused.
 Suurbritannia pealinnas Londonis Westminster Abbeys toimus prints Williami ja Catherine Middletoni laulatus.

30. aprill

 Laoses toimusid parlamendivalimised.
 Eesti Kunstnike Liit ja Tallinna linnavalitsus valisid Kristjan Raua nimelise kunstipreemia laureaatideks Siim-Tanel Annuse, Karin Hallas-Murula, Enno Halleki ja Mare Saare. 
 Alatskivi vald, Alatskivi keskkool ja Liivi muuseum kuulutasid Juhan Liivi luuleauhinna saajaks Kristi Oidekivi luuletuse "mu isa, kes sa oled kerge vaim..." eest.

 2011-04